หยุดยาคุมกลางแพงแล้วมีตกขาวเยอะ
สวัสดีค่ะ การหยุดทานยาคุมกำเนิด อาจทำให้เกิดการเปลี่ยนแปลงของฮอร์โมน และอาจทำให้มีตกขาวได้ แต่ก็จะไม่ได้ทำให้มีตกขาวที่ผิดปกติไป ดังนั้น หากมีแค่ปริมาณตกขาวที่มากขึ้น แต่ตกขาวไม่ได้มีกลิ่นเหม็น ไม่ได้มีเลือดปน ไม่มีแสบหรือคันช่องคลอด ไม่มีปวดท้องน้อย ก็ถือเป็นตกขาวที่ปกติดี และไม่จำเป็นต้องทำอะไรค่ะ อย่างไรก็ตาม หลังจากที่หยุดทานยาคุม หากได้มีเพศสัมพันธ์ ก็จะมีโอกาสตั้งครรภ์ได้ ดังนั้น หากไม่มีประจำเดือนมา ก็ควรตรวจหาการตั้งครรภ์ดูด้วยค่ะแต่หากตกขาวที่ออกมา ยังคงมีปริมาณมากทุกวัน หรือมีกลิ่นเหม็นผิดปกติ มีสีเขียวเหลืองคล้ายหนอง มีเลือดปน หรือมีแสบหรือคันช่องคลอด หรือมีปวดท้องน้อย ก็จะถือเป็นตกขาวที่ผิดปกติ และควรไปพบสูติ-นรีแพทย์เพื่อตรวจรักษาค่ะ